Решение на Съда (първи състав) от 25 януари 2024 г. (преюдициално запитване от Curtea de Apel Craiova - Румъния) — Наказателно производство срещу NR
(Дело C-58/221, Parchetul de pe lângă Curtea de Apel Craiova)
(Преюдициално запитване — Харта на основните права на Европейския съюз — Член 50 — Принцип ne bis in idem — Наказателно производство, образувано срещу неизвестен извършител — Издадено от прокурор постановление за прекратяване на производството — Допустимост на последващо наказателно производство, образувано срещу конкретно лице за същите деяния — Условия, които трябва да бъдат изпълнени, за да може да се счита, че по отношение на дадено лице има влязла в сила присъда — Изискване за задълбочено разследване — Непровеждане на разпит на евентуален свидетел — Непровеждане на разпит на заинтересованото лице в качеството му на „заподозрян“)
Език на производството: румънски
Запитваща юрисдикция
Curtea de Apel Craiova
Страна в главното производство
NR
при участието на: Parchetul de pe lângă Curtea de Apel Craiova
Диспозитив
Принципът ne bis in idem, закрепен в член 50 от Хартата на основните права на Европейския съюз,
трябва да се тълкува в смисъл, че
дадено лице не може да се счита за окончателно оправдано по смисъла на посочения член 50 вследствие на постановление за прекратяване на наказателното производство, издадено от прокуратура, без да е разгледано правното положение на това лице като носещо наказателна отговорност за деянието, съставляващо преследваното престъпление.
____________
1 ОВ C 213, 30.5.2022 г.